钦定古今图书集成/明伦汇编/氏族典/第391卷 > 李神祐
## 钦定古今图书集成/明伦汇编/氏族典/第391卷 > 李神祐

按《宋史李神福传》：“神福弟神祐初，以父任授殿头高
品。太宗即位，迁南作坊副使。太平兴国七年，改崇仪
使，提点左右藏库，迁洛苑使。至道初，西鄙不宁，命为
灵环排阵都监。真宗嗣位，转内园使、邠州都监。车驾
北巡，改天雄军都监，充邢州排阵都监。景德三年，迁
入内都知。从东封还，迁南作坊使。七年，卒。大中祥符”
六年，录其孙永和为三班奉职。神祐性谨愿，晓音律，
颇好篇咏。子怀岊，太宗时尝请为道士，后复内侍，至
供奉官；怀俨，为内殿崇班。